Aarhuus Stifts-Tidende, 1841-10-22
Det engelske Admiralitet har givet Ordre til, at et stort Antal Skibe skulle afseile med Landgangstropper til den spanske Kyst. Nogle Krigskibe have Ordre til at lægge sig udenfor Bilbao. Paa Londons Børs herskede allerede paa tredie Dag en stærk Bevægelse, deels paa Grund af den spanske Opstand, deels i Anledning af ubehagelige Efterretninger fra Tunis, og endelig fordi man har faaet Efterretninger fra Newyork, at man der befrygter et Attentat af Pøbelen paa den brittiske Capt. Mileods Liv, hvis han bliver frikiendt. Af et Krudtmagasin var i denne Anledning bortstiaalet 65 Fade Krudt. Dronning Victoria har været saa upasselig, at man maatte hente Livlægerne fra London. Hds. M. venter sin Nedkomst sidst i d. M. (Alle disse Efterretninger tilsammentagne have, som sagt, forvoldet en stor Bevægelse paa Londons Børs, og flere betydelige Huse, saasom Smith & Marskall, John Marskall & Sønner, Howe, D. Cohen og Svares have falleret.)De af Chineserne betalte Millioner vare ifølge Ordre fra den brittiske Regjering bragte ombord paa Linieskibet Blenheim, for over Bengalen at sendes til London; de dække en Deel af de engelske Finantsers Deficit og ville være et glædeligt Syn for Toryministeriet. Jmidlertid skal dog heller ikke dette være gandske tilfreds med Elliots seneste Forhold, og har givet Ordre til Sir Pottinger om at paaskynde sin Reise til China, hvor han skal optræde som Regjeringens Commissarius, saa man troer, at det snart vil blive tilende med Elliots Herredømme. Bemeldte Commissairs Jnstruction skal lyde paa at fordre 15 Millioner Dollars af Chineserne i Krigsomkostninger, at alle Rigets Hovedhavne skulle aabnes for den brittiske Handel, og ved enhver af disse indrømmes Englænderne en Strækning til Factorier, at der skal residere en brittisk Gesandt i Peking, og at Honghkong bliver brittisk Eiendom. Paa denne Øe anvender Capt. Elliot megen Omhu; han lader anlægge en Stad derpaa og udstykker Jorden til bestemte Priser. Efter Conventionen skulde de chinesiske Tropper i Canton, 45,000 Mand, fjerne dem en vis Afstand fra Staden, men da det tillodes dem, at medtage deres Vaaben og Bagage, saa angreb de strax efter, i Forening med flere Hobe, de brittiske Tropper, saa disses Chef, Hugh Gongh, har maattet true dem med Fjendtlighedernes Fornyelse. De brittiske Tropper skulde være meget udmattede af de havte Strabadser i en næsten utaalelig brændende Solhede, under hvilken Flere, hvoriblandt ogsaa General=Qvarteermesteren, vare styrtede døde om Efter den chinesiske General Qvang-Tschang-Fuls Opgivende var der den 25de Mai dræbt eller saarede 3000 Tatarer. J Privatbreve paastaaes, at et Corps paa nogle tusinde Mand engelske Tropper kan, naar det understøttes af behørigt Artillerie, marschere fra den ene Ende af China til den anden, og anføre som Beviis derfor, at nogle faa Søfolk have med deres Percussionsgeværer jaget flere tusinde Chinesere, fra hinanden. Den 10de Juni var Commod. Bremer kommen til Maccao med Forstærkningstropper, og han havde strax befalet, at Eskadren skulde seile Nord paa for at angribe Amoy, en Stad paa Halvveien imellem Canton og Nankin. Englænderne haabe, naar de angribe denne blomstrende Stad, at de skulle bringe hele Provindsen til Opstand mod Keiseren, adskille det nordlige China fra det sydlige og sætte sig fast paa Kysten; de synes altsaa at have opgivet at trænge frem til Peking, den keiserlige Regjerings Hovedsæde.